Bryssel 2.3.2005

KOM(2005) 69 lopullinen

KOMISSION KERTOMUS

Tieliikenteessä käytettävän bensiinin ja dieselpolttoaineen laatu Euroopan unionissa:Toinen vuosikertomus(tarkasteluvuosi 2003)

TIIVISTELMÄ

Direktiivissä 98/70/EY[1] vahvistetaan otto- ja dieselmoottoreilla varustetuissa ajoneuvoissa käytettäviä polttoaineita koskevat terveyteen ja ympäristönäkökohtiin perustuvat tekniset laatuvaatimukset. Direktiivin 98/70/EY muuttamisesta annetussa direktiivissä 2003/17/EY[2] säädetään, että bensiinin ja dieselpolttoaineen rikkipitoisuutta on vähennettävä edelleen.

Laatuvaatimusten noudattamatta jättäminen voi johtaa päästöjen lisääntymiseen ja aiheuttaa vahinkoa moottorille ja päästökaasujen jälkikäsittelyjärjestelmille. Jäsenvaltioiden on otettava käyttöön polttoaineiden laadun seurantajärjestelmiä direktiivissä säädettyjen, polttoaineita koskevien laatuvaatimusten noudattamisen varmistamiseksi.

Direktiivin 98/70/EY 8 artiklassa, sellaisena kuin se on muutettuna direktiivin 2003/17/EY 1 artiklan 5 kohdalla, säädetään, että komissio julkaisee vuosittain kertomuksen eri jäsenvaltioiden olemassa olevien polttoaineiden laadusta. Tämän säännöksen mukaisesti tässä toisessa komission kertomuksessa esitetään lyhyesti jäsenvaltioiden toimittamat tiedot bensiinin ja dieselpolttoaineen laadusta sekä myydyistä kokonaismääristä vuonna 2003[3]. Kaikki jäsenvaltiot Ranskaa lukuun ottamatta antoivat vuotta 2003 koskevat kansalliset tiedot.

Polttoaineiden laadun seurannasta vuonna 2003 käy ilmi, että yleensä direktiivissä 98/70/EY säädettyjä bensiinin ja dieselpolttoaineen laatuvaatimuksia noudatettiin. Rikkomuksia havaittiin vain vähän. Bensiinin osalta eniten huolta aiheuttivat tutkimusoktaaniluku (RON, 14 näytteessä), kesälaadun höyrynpaine (DVPE, 10 näytteessä) ja tislaus – haihtuminen 100 °C:ssa (kuudessa näytteessä). Dieselpolttoaineen osalta huolta aiheuttivat rikkipitoisuus (viisi näytettä), tislauksen 95 prosentin sääntö (kaksi näytettä), setaaniluku (yksi näyte), tiheys (yksi näyte) ja polysykliset aromaattiset hiilivedyt (yksi näyte). Komissio ei ole todennut negatiivisia vaikutuksia ajoneuvojen päästöihin eikä moottorien toimintaan, mutta kehottaa jäsenvaltioita edelleen toteuttamaan toimia direktiivin täyden noudattamisen varmistamiseksi. Useimmat niistä tekevät niin jo nyt, ja tarkemmat tiedot siitä, mihin toimenpiteisiin jäsenvaltiot ovat ryhtyneet laiminlyöntien suhteen, on tarvittaessa otettu mukaan vuosien 2001 ja 2002 yksityiskohtaisten kertomusten yksittäisiä maita käsitteleviin lukuihin[4]. Komissio pyytää edelleen jäsenvaltioita varmistamaan, että direktiivissä säädettyjä, polttoaineita koskevia laatuvaatimuksia noudatetaan täysin.

Ilman pilaantumisen vähentämisen ja uuden moottoriteknologian käyttöönoton kannalta on tärkeää huomata, että alle 10 ppm:n ja alle 50 ppm:n polttoaineiden osuus lisääntyi huomattavasti vuodesta 2001 vuoteen 2003. Merkille pantavaa on yleinen suuntaus bensiinin ja dieselpolttoaineen rikkipitoisuuden vähenemiseen, kuten taulukosta 1 käy ilmi.

Taulukko 1: Bensiinin ja dieselpolttoaineen keskimääräinen rikkipitoisuus vuosittain, EU15

Polttoaine / Vuosi | 2001 | 2002 | 2003* | 2002* |

Bensiini | 68 | 51 | 31 | 39 |

Diesel | 223 | 169 | 102 | 109 |

*Ranska pois luettuna.

Polttoaineen laadun kansallisissa seurantajärjestelmissä on edelleen merkittäviä eroja. Direktiivin 2003/17/EY täytäntöönpanon odotetaan kuitenkin lisäävän kansallisten seurantajärjestelmien yhdenmukaisuutta ja parantavan annettujen tietojen laatua.

Johdanto

Euroopan unionissa myytävää bensiiniä ja dieselpolttoainetta koskevista laatuvaatimuksista on säädetty direktiivissä 98/70/EY. Direktiivi sisältää kaksi laatuvaatimuskokonaisuutta, joista ensimmäinen tuli voimaan 1 päivänä tammikuuta 2000 ja toinen 1 päivänä tammikuuta 2005. Direktiivissä jäsenvaltiot myös velvoitetaan toimittamaan tiivistelmät alueellaan myytävien polttoaineiden laatutiedoista. Ennen vuoden 2003 loppua suoritettua seurantaa koskevien tietojen toimittamisessa sovelletaan 18 päivänä helmikuuta 2002 tehdyssä komission päätöksessä 2002/159/EY[5] säädettyjä ohjeita. Vuodesta 2004 alkaen jäsenvaltioiden on annettava tiedot uuden eurooppalaisen standardin EN 14274 tai yhtä luotettavien järjestelmien mukaisesti. Direktiivin 98/70/EY 8 artiklassa, sellaisena kuin se on muutettuna direktiivin 2003/17/EY 1 artiklan 5 kohdalla, komissio velvoitetaan varmistamaan, että jäsenvaltioiden polttoaineiden laatua koskevat tiedot ovat pikaisesti saatavilla. Tämän säännöksen mukaisesti tässä toisessa komission kertomuksessa esitetään yhteenveto bensiinin ja dieselpolttoaineen laadusta sekä myydyt kokonaismäärät yhteisössä vuonna 2003. Tarkasteluvuosia 2001 ja 2002 on käsitelty ensimmäisessä komission kertomuksessa[6]. Yksityiskohtaiset tiedot kansallisista kertomuksista löytyvät komission www-sivuilta[7]. Direktiivissä 2003/17/EY säädetyt toimitettaviin tietoihin liittyvät lisävaatimukset, esimerkiksi rikkiä enintään 10 mg/kg sisältävien polttoaineiden saatavuus ja maantieteellinen kattavuus, eivät sisälly tähän kertomukseen, koska jäsenvaltiot eivät toimita vaatimuksen mukaisia tietoja ennen kuin direktiivi on saatettu kokonaan osaksi kansallista lainsäädäntöä eli parhaassa tapauksessa vuoden 2005 puoliväliin mennessä, ja ne koskevat tarkasteluvuotta 2004.

Kansalliset seurantajärjestelmät

Polttoaineen laadun seurantajärjestelmiä on pantu täytäntöön eri tavoin eri puolilla EU:ta. Ne vaihtelevat yksinkertaisesta näytteenotosta tietystä joukosta polttoaineen vähittäismyyntiasemia tiettyinä ajanjaksoina vuoden aikana (esimerkiksi Alankomaat) kaikkien jalostamo- tai tuontierien näytteenoton ja analysoinnin sisällyttämiseen polttoaineiden jakelua maassa koskeviin vaatimuksiin sekä satunnaisotantaan koko jakeluketjusta läpi vuoden (esimerkiksi Ruotsi ja Yhdistynyt kuningaskunta). Useiden jäsenvaltioiden järjestelmät on suunniteltu muihin tarkoituksiin, mikä selittää joitakin kattavuuden ja soveltamisen vaihteluita eri puolilla EU:ta. Vuoden 2004 raportointikierroksen odotetaan olevan yhtenäisempi, koska jäsenvaltioiden on nyt toteutettava seuranta ja ilmoitettava tiedot uuden eurooppalaisen EN 14274 -standardin[8] mukaisesti. Itse asiassa seurantajärjestelmiin on jo tehty joitakin tarkistuksia tai muutoksia vuosien 2001 ja 2002 raportointikierrosten jälkeen, koska Itävalta, Suomi, Saksa, Italia, Alankomaat ja Espanja ovat alkaneet noudattaa äskettäin hyväksyttyä standardia EN 14274. Suomi, Saksa, Italia, Espanja, Ruotsi ja Yhdistynyt kuningaskunta ovat jo lähes täyttäneet näytteiden lukumäärää koskevat vaatimukset (ks. kuva 1). Direktiivissä sallitaan vaihtoehtoisten seurantajärjestelmien käyttö, jos niillä varmistetaan yhtä luotettavat tulokset. Vielä ei kuitenkaan tarkoin tiedetä, miten jäsenvaltiot tulevat käyttämään tätä mahdollisuutta.

Kuva 1: Polttoaineiden laadun seurantanäytteiden lukumäärä EU:ssa (näytteiden keskimääräinen määrä polttoainelaatua kohti)

Näytteitä keskimäärin / polttoainelaatu | [pic] |

Bensiini | Diesel |

VUOTTA 2003 KOSKEVAT TIEDOT

4.1 Polttoaineen laatu ja määrät

Vuonna 2003, kun EU:ssa oli saatavilla suuri valikoima RON-luvultaan ja rikkipitoisuudeltaan erilaisia polttoaineita, suurin osa myydystä polttoaineesta oli RON 95 -laatua (81 prosenttia, josta 37,5 prosenttia tavallista, 24,8 prosenttia vähärikkistä ja 18,9 prosenttia rikitöntä[9]), ks. kuva 2 ja liite, jossa on esitetty yksityiskohtaiset tiedot jäsenvaltioittain (Ranska ei toimittanut polttoaineiden laadun seurantatietoja vuodelta 2003). Kaikesta myydystä bensiinistä 44 prosenttia oli rikkipitoisuudeltaan tavallista, 28 prosenttia vähärikkistä (< 50 ppm) ja 28 prosenttia rikitöntä (< 10 ppm). Kaiken myydyn dieselpolttoaineen vastaava jako oli 45 prosenttia, 30 prosenttia ja 25 prosenttia. Vuonna 2003 oli yleisesti havaittavissa huomattavaa siirtymistä alle 10 ppm:n ja alle 50 ppm:n laatuihin. Tämä antaa olettaa, että polttoaineteollisuus on valmistautunut vuoden 2005 määräajan noudattamiseen.

Kuva 2: Polttoaineen myyntiosuudet polttoainetyypeittäin (%) EU:ssa

Bensiinin myynti | 2003 | Dieselpolttoaineen myynti | 2003 |

[pic] | [pic] |

Polttoainetyyppi | % | Polttoainetyyppi | % |

Lyijytön bensiini väh. RON=91 | 0,4% |

Lyijytön bensiini väh. RON=91 (<50 ppm S) | 0,6% | Diesel | 44,8% |

Lyijytön bensiini väh. RON=91 (<10 ppm S) | 8,2% |

Lyijytön bensiini väh. RON=95 | 37,5% |

Lyijytön bensiini väh. RON=95 (<50 ppm S) | 24,8% |

Lyijytön bensiini väh. RON=95 (<10 ppm S) | 18,9% | Diesel (<50 ppm rikkiä) | 30,3% |

Lyijytön bensiini 95=<RON<98 | 3,7% |

Lyijytön bensiini 95=<RON<98 (<50 ppm S) | 0,9% |

Lyijytön bensiini 95=<RON<98 (<10 ppm S) | 0,0% |

Lyijytön bensiini RON<=98 | 2,3% | Diesel (<10 ppm rikkiä) | 24,9% |

Lyijytön bensiini RON<=98 (<50 ppm S) | 1,4% |

Lyijytön bensiini RON<=98 (<10 ppm S) | 1,2% |

Vuosien 2001 ja 2002 tapaan polttoaineiden kokonaismyynti oli vuonna 2003 suurinta Saksassa, Italiassa, Espanjassa ja Yhdistyneessä kuningaskunnassa ( kuva 3). Dieselpolttoainetta myytiin enemmän monessa jäsenvaltiossa, mutta bensiinin ja dieselpolttoaineen myyntiosuuksissa on yhä vaihtelua. Esimerkiksi Espanjassa ja Yhdistyneessä kuningaskunnassa erot ovat erityisen jyrkät: Espanjassa myytiin dieselpolttoainetta huomattavasti enemmän kuin bensiiniä, Yhdistyneessä kuningaskunnassa taas päinvastoin.

Kuva 3: Kansallinen polttoaineen myynti polttoainetyypeittäin EU:ssa (miljoonaa litraa)

Kansallinen polttoaineen myynti, miljoonaa litraa | [pic] |

Bensiini yhteensä | Diesel yhteensä |

EU:ssa saatavilla olevien polttoainelaatujen määrä vaihteli myös edelleen ( kuva 4) vuonna 2003, jolloin saatavilla oli entistä useampia bensiinilaatuja. Vähärikkisten polttoainelaatujen tultua saataville Kreikassa seitsemän jäsenvaltiota määritteli kansalliset polttoainelaadut vähärikkisille (< 50 ppm) tai rikittömille (< 10 ppm) polttoaineille.

Kuva 4: Kansallisesti saatavilla olevien polttoainelaatujen määrä polttoainetyypeittäin EU:ssa

Kansallisesti saatavilla olevien polttoainelaatujen määrä | [pic] |

Bensiinilaatujen määrä | Diesellaatujen määrä |

Vuosina 2001 ja 2002 monissa EU-maissa oli jo saatavilla vähärikkisiä polttoaineita, vaikka niiden käyttöönotto ei ole pakollista ennen vuotta 2005 (ks. kuvat 5 ja 6). Italia ja Portugali eivät ole vielä tuoneet erikseen markkinoille vähärikkisiä (< 50 ppm) eivätkä rikittömiä (< 10 ppm) polttoaineita. Vuoden 2002 jälkeen Kreikka on ottanut käyttöön alle 50 ppm rikkiä sisältävät bensiini- ja dieselpolttoainelaadut, ja Belgia on ottanut käyttöön alle 50 ppm rikkiä sisältävän bensiinilaadun.

Kuva 5: Vähärikkisten bensiinilaatujen kansallinen myynti EU:ssa (%)

% kansallisesta bensiinin myynnistä | [pic] |

Bensiini (tavallinen) | Bensiini (<50 ppm rikkiä) | Bensiini (<10 ppm rikkiä) |

Rikitöntä bensiiniä oli saatavilla Itävallassa, Saksassa, Irlannissa ja Ruotsissa, ja Saksa oli siirtynyt kokonaan käyttämään vähärikkistä dieselpolttoainetta.

Kuva 6: Vähärikkisten dieselpolttoainelaatujen kansallinen myynti EU:ssa (%)

% kansallisesta dieselin myynnistä | [pic] |

Diesel (tavallinen) | Diesel (<50 ppm rikkiä) | Diesel (<10 ppm rikkiä) |

Joissakin jäsenvaltioissa oli saatavilla vaatimukset täyttäviä polttoaineita, vaikka vuodelta 2003 ei toimitettu erillisiä vähärikkisen tai rikittömän polttoaineen myyntiä koskevia lukuja (esimerkiksi Tanskassa, Suomessa, Italiassa ja Alankomaissa). Tämä käy ilmi kuvasta 7, jossa on esitetty bensiini- ja dieselpolttoainelaatujen keskimääräinen rikkipitoisuus jäsenvaltioittain EU:ssa. (Keskimääräinen rikkipitoisuus on laskettu polttoainenäytteitä koskevissa ilmoituksissa mainitusta keskimääräisestä rikkipitoisuudesta, joka on painotettu myytyjen bensiini- ja dieselpolttoainelaatujen määrien mukaan.)

Kuva 7: Bensiini- ja dieselpolttoainelaatujen keskimääräinen rikkipitoisuus EU:ssa (%)

Polttoaineen keskimääräinen rikkipitoisuus (ppm) | [pic] |

Bensiini | Diesel |

4.2 Direktiivin 98/70/EY noudattaminen vuonna 2003

Direktiivin 98/70/EY noudattamisen osalta vain neljä jäsenvaltiota (Luxemburg, Portugali, Espanja ja Ruotsi) noudatti täysin sekä bensiinin että dieselpolttoaineen raja-arvoja (verrattuna viiteen vuosina 2001 ja 2002). Niin ikään vain Luxemburg, Portugali ja Espanja antoivat täydelliset tiedot kaikista direktiivissä mainituista seurannan parametreistä.

Vuonna 2003 yhdeksän jäsenvaltiota ilmoitti ainakin yhdestä bensiininäytteestä, joka ei ollut vaatimusten mukainen (verrattuna kymmeneen vuonna 2001 ja yhdeksään vuonna 2002). Näistä eniten huolta aiheuttivat tutkimusoktaaniluku (RON, 14 näytteessä), kesälaadun höyrynpaine (DVPE, 10 näytteessä) ja tislaus – haihtuminen 100 °C:ssa (kuudessa näytteessä). Vaikka monet jäsenvaltiot ilmoittivat näytteistä, jotka eivät vastanneet vaatimuksia, raja-arvot (ja testimenetelmien sallitut vaihteluvälit) ylittäviä näytteitä oli paljon vähemmän kuin edellisinä vuosina.

Dieselpolttoaineen osalta viisi jäsenvaltiota ilmoitti ainakin yhdestä näytteestä, joka ei ollut vaatimusten mukainen (verrattuna neljään vuonna 2001 ja kuuteen vuonna 2002). Näistä huolta aiheuttivat rikkipitoisuus (viisi näytettä), tislauksen 95 prosentin sääntö (kaksi näytettä), setaaniluku (yksi näyte), tiheys (yksi näyte) ja polysykliset aromaattiset hiilivedyt (yksi näyte). Vaikka monet jäsenvaltiot ilmoittivat näytteistä, jotka eivät vastanneet vaatimuksia, raja-arvot (ja testimenetelmien sallitut vaihteluvälit) ylittäviä näytteitä oli paljon vähemmän kuin edellisinä vuosina.

Taulukossa 2 on yhteenveto siitä, miten jäsenvaltiot noudattivat direktiiviä 98/70/EY vuonna 2003 näytteiden analysoinnin tulosten osalta suhteessa raja-arvoihin sekä ilmoitusten muotoon ja sisältöön. Vaatimustenmukaisuuden arvioinnin laatu kärsii joissakin tapauksissa jäsenvaltioiden toimittamien tietojen puutteellisuudesta. Tarkemmat tiedot toimenpiteistä, joihin jäsenvaltiot ovat ryhtyneet laiminlyöntien suhteen, on tarvittaessa sisällytetty vuoden 2003 yksityiskohtaisen kertomuksen yksittäisiä maita käsitteleviin lukuihin[10].

Taulukko 2: Yhteenveto direktiivin 98/70/EY noudattamisesta jäsenvaltioissa vuonna 2003

Jäsenvaltio | Raja-arvoa ei noudatettu (95 %:n luotettavuusrajat) (1) | Puutteelliset tiedot | Ilmoitus myöhäs-sä (2) | Huo-mau-tuksia |

Bensiini | Diesel | Bensiini | Diesel |

Saksa | X |2 / 399 | X |1 / 222 | | | | | X | | | Kreikka | | | X |2 / 91 | | | | | | | | Irlanti | X |8 / 80 | | | | | | | X | | | Italia | X |4 / 192 | X |2 / 276 | | | | | | | | Luxemburg | | | | | | | | | X | | | Alankomaat | X |1 / 100 | | | | | | | X | | | Portugali | | | | | (X) |5 / 18 | | | |(6) | | Espanja | | | | | | | | | X | | | Ruotsi | | | | | X |6 / 18 | | | | | | Yhdistynyt kuningaskunta | X |2 / 3003 | | | | | | | X | | | EU yhteensä | 8 | |4 | |4 | |0 | |9 | | | Huomautukset:

Ei ole mahdollista vahvistaa, onko raja-arvoja noudatettu kaikissa näytteissä, joiden kohdalla ilmoitetut tiedot ovat epätäydelliset.

Direktiivin 98/70/EY mukaan jäsenvaltioiden on toimitettava seurantatiedot kunkin vuoden kesäkuun 30 päivään mennessä.

Lyijypitoinen bensiini kiellettiin Itävallassa vuonna 1993. Lyijypitoisuuden testaus pistokokein lopetettiin 1998, koska näytteet olivat aina vaatimusten mukaisia.

Belgian antamissa tiedoissa ei ilmoitettu niiden näytteiden kokonaismäärää, jotka eivät olleet vaatimusten mukaisia; vain vähimmäismäärä saatiin selville.

Tanskassa mitattiin vain parametrit, joiden odotettiin vaikuttavan merkittävästi ympäristöön. Bensiinin osalta jätettiin mittaamatta RON, MON, happipitoisuus ja kaikki hapettimet (paitsi eetterit/MTBE).

Portugalissa ei mitattu muita hapettimia kuin eetterit, joissa on vähintään 5 hiiliatomia molekyyliä kohti, koska polttoaineeseen ei ilmoituksen mukaan lisätä muita hapettimia.

JOHTOPÄÄTÖKSET

Polttoaineiden laadun seurannasta vuonna 2003 käy ilmi, että yleensä direktiivissä 98/70/EY säädettyjä bensiinin ja dieselpolttoaineen laatuvaatimuksia noudatettiin. Rikkomuksia havaittiin vain vähän. Komission tietoon ei ole tullut kyseisistä rikkomuksista johtuvia negatiivisia vaikutuksia ajoneuvojen päästöihin eikä moottorien toimintaan. Komissio kuitenkin kehottaa edelleen jäsenvaltioita varmistamaan, että polttoaineen laatuvaatimuksia noudatetaan täysin. Komissio toi huolestuneisuutensa esiin äskettäin pidetyssä asiantuntijakokouksessa ja pyysi jäsenvaltioita ilmoittamaan, millä toimenpiteillä ne aikovat estää sääntöjen rikkomisen tulevaisuudessa.

Direktiiviin 98/70/EY tehtyihin uusiin muutoksiin (katso direktiivi 2003/17/EY) kuului uusi 9 a artikla, jossa todetaan seuraavaa: ” Jäsenvaltioiden on säädettävä tämän direktiivin nojalla annettujen kansallisten säännösten rikkomiseen sovellettavista seuraamuksista. Seuraamusten on oltava tehokkaita, oikeasuhteisia ja varoittavia.” Tämän odotetaan vaikuttavan myönteisesti säännösten noudattamiseen.

Huomattavaa on, että alle 10 ja alle 50 ppm rikkiä sisältävien polttoaineiden osuus lisääntyi huomattavasti vuosien 2001 ja 2003 välillä.

Kansallisella tasolla käyttöön otetut polttoaineiden laadun seurantajärjestelmät eroavat huomattavasti toisistaan, ja niitä on vielä yhdenmukaistettava avoimien ja vertailukelpoisten tulosten saamiseksi. Direktiivin 2003/17/EY täytäntöönpanon odotetaan parantavan toimitettavien tietojen laatua, koska sen mukaan jäsenvaltioiden on ilmoitettava tiedot uuden eurooppalaisen EN 14274 -standardin tai luotettavuudeltaan vastaavien järjestelmien mukaisesti.

LIITE

Polttoainemyynti EU:ssa polttoainetyypeittäin 2003 (miljoonaa litraa)

Laatu nro | Polttoainelaatu | Itävalta | Belgia | Tanska | Suomi | Ranska | Saksa | Kreik ka | Irlanti | Italia | Luxemburg | Alankomaat | Portugali | Espanja | Ruotsi | UK | EU15 | EU15 | |1 |Lyijytön bensiini väh. RON=91 |0 |0 |504 |0 | |0 |0 |0 |0 |15 |0 |0 |0 |0 |0 | EU | % Yht. | |2 |Lyijytön bensiini väh. RON=91 (<50 ppm S) |810 |0 |0 |0 | |0 |0 |0 |0 |0 |0 |0 |0 |0 |0 |519 |0,4% | |3 |Lyijytön bensiini väh. RON=91 (<10 ppm S) |0 |0 |0 |0 | |10 439 |0 |0 |0 |0 |0 |0 |0 |0 |0 |810 |0,6% | |4 |Lyijytön bensiini väh. RON=95 |0 |1 946 |2 062 |2 147 | |0 |3 513 |1 240 |20 894 |569 |7 404 |0 |7 932 |0 |0 |10 439 |7,2% | |5 |Lyijytön bensiini väh. RON=95 (<50 ppm S) |1 946 |0 |0 |0 | |0 |0 |13 |0 |0 |0 |0 |0 |4 855 |24 766 |47 707 |32,9% | |6 |Lyijytön bensiini väh. RON=95 (<10 ppm S) |0 |0 |0 |0 | |23 188 |0 |872 |0 |0 |0 |0 |0 |0 |0 |31 580 |21,8% | |7 |Lyijytön bensiini 95=<RON<98 |0 |0 |0 |0 | |0 |1 083 |5 |0 |0 |0 |1 809 |1 772 |0 |0 |24 060 |16,6% | |8 |Lyijytön bensiini 95=<RON<98 (<50 ppm S) |0 |0 |0 |0 | |0 |0 |0 |0 |0 |0 |0 |0 |0 |1 166 |4 669 |3,2% | |9 |Lyijytön bensiini 95=<RON<98 (<10 ppm S) |0 |0 |0 |0 | |0 |0 |0 |0 |0 |0 |0 |0 |0 |0 |1 166 |0,8% | |10 |Lyijytön bensiini RON<=98 |0 |0 |27 |322 | |0 |350 |0 |0 |0 |344 |657 |1 183 |0 |0 |0 |0,0% | |11 |Lyijytön bensiini RON<=98 (<50 ppm S) |0 |904 |0 |0 | |0 |12 |0 |0 |185 |0 |0 |0 |683 |0 |2 882 |2,0% | |12 |Lyijytön bensiini RON<=98 (<10 ppm S) |127 |0 |0 |0 | |1 373 |0 |0 |0 |0 |0 |0 |0 |0 |0 |1 783 |1,2% | | | Bensiini (tavallinen) | 0 |1 946 |2 593 |2 469 | | 0 |4 945 |1 245 |20 894 |583 |7 748 |2 466 |10 888 |0 |0 | 1 500 |1,0% | | | Bensiini (<50 ppm rikkiä) | 2 756 |904 |0 |0 | | 0 |12 |13 |0 |185 |0 |0 |0 |5 538 |25 932 |55 777 |38,5% | | | Bensiini (<10 ppm rikkiä) | 127 |0 |0 |0 | | 35 001 |0 |872 |0 |0 |0 |0 |0 |0 |0 |35 338 |24,4% | | | Bensiini yhteensä | 2 883 |2 850 |2 593 |2 469 | | 35 001 |4 957 |2 129 |20 894 |768 |7 748 |2 466 |10 888 |5 538 |25 932 |35 999 |24,8% | | 13 | Diesel |6 868 |0 |0 |2 | |0 |3 077 |0 |26 745 |0 |0 |5 712 |24 814 |0 |0 | 127 115 |87 7% | | 14 | Diesel (<50 ppm rikkiä) |0 |6 970 |2 415 |2 262 | |0 |48 |2 286 |0 |1 600 |8 535 |0 |0 |0 |21 306 |67 217 |37,0% | |15 | Diesel (<10 ppm rikkiä) |0 |0 |0 |0 | |33 591 |0 |0 |0 |0 |0 |0 |0 |3 799 |0 |45 423 |25,0% | | |Diesel yhteensä | 6 868 |6 970 |2 415 |2 264 | | 33 591 |3 124 |2 286 |26 745 |1 600 |8 535 |5 712 |24 814 |3 799 |21 306 | 37 389 |20,6% | | | | | | | | | | | | | | | | | | |150 029 |82,7% | |

[1] EYVL L 350, 28.12.1998, s. 58.

[2] EUVL L 76, 22.3.2003, s. 10.

[3] Tarkasteluvuosia 2001 ja 2002 käsiteltiin asiakirjassa KOM(2004) 310 lopullinen.

[4] Katso http://europa.eu.int/comm/environment/air/transport.htm#2

[5] EYVL L 53, 23.2.2002, s. 30.

[6] KOM (2004) 310 lopullinen.

[7] http://europa.eu.int/comm/environment/air/transport.htm#2

[8] EN 14274:2003 – Moottoripolttonesteet. Moottoribensiinin ja dieselöljyn laadun arviointi käyttäen polttonesteen laaduntarkkailujärjestelmää (FQMS).

[9] ”Tavallisella” polttoaineella tarkoitetaan polttoainetta, jonka rikkipitoisuus on direktiivin 98/70/EY mukainen (150 ppm bensiinille ja 350 ppm dieselpolttoaineelle). ”Vähärikkisen” polttoaineen rikkipitoisuus on korkeintaan 50 ppm. ”Rikittömän” polttoaineen rikkipitoisuus on korkeintaan 10 ppm.

[10] Katso http://europa.eu.int/comm/environment/air/transport.htm#2